સ્માર્ટ સિટી તરીકે વિકસી રહેલા રાજકોટને વિકાસ માટે યોગ્ય પ્લેટફોર્મ મળી રહે તે માટે વિજયભાઈ રૂપાણીએ રાજયના મુખ્યમંત્રી તરીકેનો પદભાર સંભાળ્યા બાદ રાજકોટનો પાણી પ્રશ્ર્ન હલ કરવા સૌની યોજના અંતર્ગત નર્મદાના નીરથી આજીડેમને ભરી દેવા, રેસકોર્સ-૨, અટલ સરોવર, આંતરરાષ્ટ્રીય કક્ષાનું એરપોર્ટ, આધુનિક બસપોર્ટ, રૈયા અને મવડી સર્કલે ઓવરબ્રીજ, રાજકોટ આઈવે પ્રોજેકટ, નવી જીઆઈડીસી, માં અમૃતમ કાર્ડ, રાજકોટ-અમદાવાદ, રાજકોટ-મોરબી હાઈવેનું વિસ્તૃતિકરણ, નવો ક્ધટેનર ડેપો, નવા ઓડિટોરીયમ, મહિલાઓ માટે ખાસ સ્વિમીંગપુલ, નવી લાયબ્રેરી, ગરીબો અને મધ્યમ વર્ગ માટે આવાસ યોજના તથા મહાપાલિકાની નવી ટીપી સ્કીમને તાત્કાલિક મંજુરી આપવા સહિતના અનેકવિધ નાના-મોટા પ્રોજેકટની ભેટ આપી રાજકોટ માટે વિકાસની નવી જ કેડી કંડારી છે.